# Άντον Ντρέξλερ

### Από τη Βικιπαίδεια, την ελεύθερη εγκυκλοπαίδεια

Ο Άντον Ντρέξλερ (γερμ. Anton Drexler) (* 13 Ιουνίου 1884 στο Μόναχο; † 24 Φεβρουαρίου 1942 στο Μόναχο) ήταν ιδρυτής του Κόμματος των Γερμανών Εργατών (DAP), του κατοπινού Εθνικοσοσιαλιστικού Κόμματος των Γερμανών Εργατών (NSDAP).

Το 1918 οργανώθηκε μαζί με συνεργάτες του από το Βασιλικό Βαυαρικό Κεντρικό Εργαστήριο Κρατικών Σιδηροδρόμων στα πλαίσια της Ελεύθερης Επιτροπής Εργαζομένων για μια καλή ειρήνη (Freien Arbeiterausschuß für einen guten Frieden) και ίδρυσε μαζί με άλλους τον συντηρητικό και εθνικιστικό Πολιτικό Κύκλο Εργασίας.

Στις 5 Ιανουαρίου 1919 ιδρύθηκε μέσα από αυτόν τον κύκλο το Κόμμα των Γερμανών Εργατών, το οποίο στις 24 Φεβρουαρίου 1920 πήρε το όνομα Εθνικοσοσιαλιστικό Κόμμα των Γερμανών Εργατών (NSDAP). Ο Ντρέξλερ έμεινε πρόεδρος του κόμματος, μέχρι που το 1921 τον διαδέχθηκε ο Αδόλφος Χίτλερ. Σύμβουλός του Ντέξλερ ήταν ο Δρ. Πάουλ Τάφελ, κορυφαίο στέλεχος του εθνικιστικού Παγγερμανικού Συνδέσμου (Alldeutscher Verband) και μέλος του διοικητικού συμβουλίου της MAN, ο οποίος του είχε προτείνει την ίδρυση του κόμματος.

Μετά την προσωρινή διάλυση του NSDAP, δραστηριοποιήθηκε δίχως επιτυχία από το 1923 στο κόμμα Völkischer Block. Στην επανίδρυση του NSDAP το 1925, ο Ντρέξλερ δεν έπαιζε πλέον κανένα ρόλο. Ξαναέγινε μέλος του κόμματος του 1933, όταν το κόμμα ήρθε στην εξουσία. Το 1934 τιμήθηκε σαν ιδρυτής του κόμματος με το Blutorden (Παράσημο Αίματος). Δεν μπόρεσε όμως ποτέ ξανά να αποκτήσει αξιόλογη επιρροή εντός του κόμματος.

Ο Χίτλερ χαρακτηρίζει τον Ντρέξλερ στο "Mein Kampf" ως εξής: "Ο κ. Ντρέξλερ ήταν απλός εργάτης, δεν ήταν αξιόλογος ομιλητής αλλά ούτε και στρατιώτης. Κατά το σύνολό του ήταν διστακτική και αδύναμη ύπαρξη. Δεν είχε υπηρετήσει, επίσης κατά τη διάρκεια του πολέμου δεν ήταν στο στρατό, ο οποίος αποτελεί την μοναδική σχολή που μετατρέπει μαλακές και διστακτικές υπάρξεις σε άντρες. "(...) "...μη ικανός για την βάναυση εξάλειψη κάθε ενδεχομένου εμποδίου στην αναρρίχηση της νέας ιδέας".

Το περιεχόμενο του άρθρου βασίζεται στο αντίστοιχο άρθρο της γερμανικής βικιπαίδειας.

Ανακτήθηκε από "http://el.wikipedia.org../../../%CE%AC/%CE%BD/%CF%84/%CE%86%CE%BD%CF%84%CE%BF%CE%BD_%CE%9D%CF%84%CF%81%CE%AD%CE%BE%CE%BB%CE%B5%CF%81_62c2.html"

Κατηγορία: Γερμανοί πολιτικοί

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Bosanski
- Česky
- Deutsch
- English
- Español
- Eesti
- Suomi
- Français
- Hrvatski
- Italiano
- Македонски
- Nederlands
- ‪Norsk (bokmål)‬
- Polski
- Português
- Svenska